# מסכת פסחים (ט א)

אין חוששין שמא גיררה חולדה מבית לבית וממקום למקום, דא"כ מחצר לחצר ומעיר לעיר אין לדבר סוף. טעמא דלא חזינא דשקל הא חזינא דשקל חיישינן ובעי בדיקה, ואמאי נימא אכלתיה מי לא תנן מדורות הנכרים טמאים... וכל מקום שחולדה וחזיר יכולין להלוך אין צריך בדיקה... אמר רבא האי מאי בשלמא התם אימור הוה אימור לא הוה ואם תמצא לומר הוה אימור אכלתיה, אבל הכא דודאי דחזינא דשקל מי יימר דאכלתיה, הוי ספק וודאי ואין ספק מוציא מידי ודאי. ואין ספק מוציא מידי ודאי והא תניא חבר שמת והניח מגורה מליאה פירות ואפי' הן בני יומן הרי הן בחזקת מתוקנין, והא הכא דודאי טבילי הני פירי וספק מעושרין וספק לא מעושרין וקאתי ספק ומוציא מידי ודאי, התם ודאי וודאי הוא דודאי מעשרי כדר' חנינא חוזאה דא"ר חנינא חוזאה חזקה על חבר שאין מוציא מתחת ידו דבר שאינו מתוקן, ואי בעית אימא ספק וספק הוא דילמא מעיקרא אימור דלא טבילי כר' אושעיא, דא"ר אושעיא מערים אדם על תבואתו ומכניסה במוץ שלה כדי שתהא בהמתו אוכלת ופטורה מן המעשר.

# תוס' (שם ד"ה כדי)

ותימה דמ"מ הוי ודאי טבל מדרבנן לענין אכילת קבע אפי' הכניסה במוץ שלה כדאמר כדי שתהא בהמה אוכלת משמע אבל הוא עצמו אסור ובתוספתא תניא ומייתי לה בפ"ק דביצה הכניס לבית שבולין לעשות מהן עיסה אוכל מהן עראי ופטור וקאתי ספק ומוציא מידי ודאי דרבנן וחשיב להו בחזקת מתוקנים גבי חמץ אמאי לא אתי ספק ומוציא מידי ודאי בדיקה דרבנן דמדאורייתא בביטול בעלמא סגי. ואומר ר"י דמתני' איירי בשלא ביטלו דהוי ודאי דאו' ועוד אומר ר"י דהא דקאמר הרי הן בחזקת מתוקנין היינו בהנך דלא חזו אלא לבהמה.

# פר"ח (או"ח סי' תלט)

מאי דקשיא ליה מעכבר שנכנס לבית בדוק וככר בפיו, לא קשיא, דהתם מיירי בשהככר גדול דליכא למימר אכלתיה וכמו שכתבתי בשם התוס', **הא לאו הכי תלינן לקולא דאכליה ואתי ספק אכליה ומוציא מידי ודאי בדיקה דרבנן**, ואע"ג דלענין בדיקה אמרינן התם דאין ספק מוציא מידי ודאי, כבר תרגמה ר"י גופיה בריש ההיא שמעתתא דמתניתין דהתם מיירי בשלא ביטל דהוי ודאי דאו' יע"ש.

# גמ' נדה (סא ב)

א"ר אחא בריה דרב ייבא משמיה דמר זוטרא האי מאן דרמי חוטא דכיתנא בגלימיה דעמרא ונתקיה ולא ידע אי נתיק אי לא נתיק שפיר דמי, מ"ט מדאו' שעטנז כתיב עד שיהיה שוע טווי ונוז ורבנן הוא דגזרו ביה וכיון דלא ידע אינתקיה שרי, מתקיף לה רב אשי אימר או שוע או טווי או נוז, והלכתא כמר זוטרא מדאפקינהו רחמנא בחדא לישנא.

# מאירי (נדה שם)

ואם הכירו ונתקו אלא שנסתפק לו אם ניתק כולו אם לאו אף זה מותר הואיל וחוט זה מדברי סופרים הוא שאין כלאים מן התורה אלא בשוע טווי ונוז כיון דנתקיה נתקיה... ולדעת גדולי הדור כך הוא כלל לכל איסורי סופרים שאע"פ שהוחזק שם איסור כל שסילקו משם אע"פ שאינו יודע אם עבר כלו אם לאו ספיקו להקל ומותר.

# חי' הרשב"א (נדה שם)

הא דאמרין כיון דנתקיה נתקיה. מסתבר דכללא הוא לכל איסורין דרבנן שאע"פ שהוחזק כאן איסור וסלקו ואינו יודע אם עבר כולו אם לאו ספיקו לקולא ומותר.

# חי' הריטב"א (נדה שם)

ודעת רבותי נ"ר דהא דאמרינן הכא בכלאים דרבנן כלל הוא לכל איסורין דרבנן, שאע"פ שהוחזק כאן תערובת איסור וסלקו ואינו נודע אם נסתלק כולו אם לאו ספקו לקולא ומותר.

# חי' הר"א (נדה שם)

האי מאן דאובד ליה חוטא דכיתנא בגלימא דעמרא ונתקה כלומר **שעקר אחד מחוטיה ולא ידיע אי נתק חוטא דכיתנא או דעמרא** שפיר דאמי וגלימא שריה ואין בה משום שעטנז שתולין הדבר להקל ונאמר שאותו חוט של פשתן שנאבד בה נעקר. מ"ט שעטנז אמר רחמנא ומשמע דלא אסרה תורה שעטנז אא"כ הפשתן שוע טווי ונוז עם הצמר כאחד.

# טור (יו"ד סי' שב)

בגד צמר ארג בו חוט של פשתן ואינו ניכר יצבענו ויהיה ניכר ויסירנו שאין הצמר והפשתן עולין בצבע אחד **או ינתק חוט אחד ממנו** והוא מותר **שאנו תולין לומר שהסיר החוט של כלאים**. בד"א בכלאים דרבנן אבל כלאים דאו' אין תולין להקל בספיקן.

# ר"ן (נדה שם)

ומשמע דה"ה לכל איסורין דרבנן שאע"פ שהוחזק כאן איסור כל שסילקו אע"פ שלא נתברר לו אם סילקו כולו אם לאו מותר **ומיהו מסתברא דדוקא דומיא דחוט שהוא נמשך ביחד**.

# פר"ח (יו"ד סי' פד ס"ק לג)

דאפי' תימא שכיון שהוחזקו שם **ג' תולעים שלא נימוחו** מסתמא איכא טוב אנמי **דכוותיהו שלמים שלא נימוחו**.

# פרי תואר (סי' פד ס"ק כא)

...כיון דהוחזקו **ג' שלמים** גם ליכא ספק נימוח דהא הוחזקו בתולעים שלא נימוחו.

# יבין דעת (סי' פד ס"ק יב)

ואין זה כלום כיון דאנו מחזיקין בעבור שנמצאו ג' מסתמא יש עוד שנפרשו אבל למתירין פירש מת **כיון דעתה לא נמצא רק מת ולפי מה שנמצא עתה שרי ל"ש מחזיקין דאין מחזיקין מהיתר לאיסור**, אבל לדעת סוברין פירש מת אסור א"כ הכי איכא חזקה דאיכא עוד שנפרשו ותמהני על הפרמ"ג שנתלבט בזה.

# שו"ת הרשב"א (ח"א סי' קיג)

אלא עיקר הענין שכל שנמצאו תולעים מרובין בקדרה בין בפעם אחת בין בהרבה פעמים צריכין בדיקה יפה. שהרי הוחזקו הירקות האלו בתולעים וכל שהוחזק צריך בדיקה לצאת מאותה חזקה. וכשהן חיין יש להן בדיקה יפה. אבל במבושלין ומבולבלין א"א לבדקן. ולפיכך אסורין שצריכין הן בדיקה ואין להם". אמנם מה שכן אפשר לבודקו יפה מועילה לו בדיקה גם אחר שנמצאו ג' תולעים בתבשיל וכמו שממשיך הרשב"א וכותב "אבל מי השלקות מותרין לפי שאפשר לסננן. וכן כל כיוצא בזה שאין בריה אוסרת אלא בזמן שהיא שלימה אבל המרוסקת בטלה. והשלמה המסננת קולטתה ואינה יוצאה. וכן אם בשלה בהן בשר אפשר לרחוץ אותו ולבדוק.

# שו"ע (יו"ד סי' פד סע' ט)

עבר ובישל תוך י"ב חדש בלא בדיקה אם יכול לבדוק בודק ואם לאו מותר, ואם נמצאו קצת בקדירה משליכם ואוכל השאר. ויש מי שאומר דהני מילי שלא נמצאו אלא אחד או שנים, אבל שלושה או ד' הכל אסור.

# אורחות חיים (הל' איסורי מאכלות סי' מא)

...והרב ר' שמואל ז"ל כתב **ומנהג חסידים ראשונים** להתיר תבשיל של ירק שנמצאו בו תולעין כשבודקין אותו אחר שנשלקו הירקות עד ארבעה אבל יותר מארבעה לא רצו להתיר אע"פ שיש בה יתר מששים מפני כי אחר שפשעו הנשים ולא בדקו יפה קודם שליקתן אולי היה בהן יותר ונמוחו וכן דעת הראב"ד ז"ל. וביאר עוד דאשה שנמצא אחר בדיקתה שרץ ארץ אסור מבדיקתה כדין טבח שנמצא אחר בדיקתו חלב וה"מ דבר שהיה נראה לעינים כגון חומט או כיוצא בו אבל התולעים שהם מתליעין בתוך העלין שאינן נראין אלא אחר שליקתן מותר לאכל מבדיקתן עכ"ל.

# חי' הר"ן (חולין יט ב)

מיהו כתב הראב"ד ז"ל דדוקא שלא נמצאו אלא א' או ב' אבל ג' וארבעה הכל אסור ולא סגי ליה בזריקתן דכיון שנמצאו שם כל כך הוחזק תבשיל זה שיש שם יותר מאי איכא שמא נמוחו ובטלו **משום חד ספיקא לא שרינן ליה** והדעת מכרעת כדבריו.